Trelis/gawiki huggingface dataset:
Elizabeth Malcolm. Scoláire dearscnaitheach sa léann Éireannach is ea Elizabeth Malcolm. As Sydney di ó dhúchas, ach tá sí ina hollamh anois in Ollscoil Melbourne tar éis tréimhse fhada a chaitheamh in Éirinn agus in áiteanna eile thar lear. Tá taighde déanta aici ar stair shóisialta na nÉireannach sa bhaile agus i gcéin, agus suim ar leith aici sna rudaí a leanas: an t-ól, cultúr na ndaoine, tithe na ngealt, galracha agus ospidéil, coiriúlacht agus póilíní, forneart agus cuimhne, an imirce agus stair na mban. Tá cuntas tugtha aici freisin ar staireolaíocht na hÉireann agus ar fhás an Léinn Éireannaigh. 
Tá sí ina Comhalta den Royal Historical Society agus den Academy of the Social Sciences san Astráil. Bhí poist aici in Ollscoil New South Wales, in Ollscoil Trondheim agus in Ollscoil Tromsø san Iorua, in Ollscoil na Banríona i mBéal Feirste, agus in Ollscoil Learphoill. Faoi láthair is í Uachtarán Chumann Léinn Éireannaigh na hAstráile agus na Nua-Shéalainne (ISAANZ) í agus is í comheagarthóir an "Australasian Journal of Irish Studies" í. 
Tá dlúthbhaint aici leis an obair mhór scoláiriúil atá á déanamh in Melbourne le tamall anuas ar ghnéithe de dhúchas na hÉireann, agus tairbhe á bhaint as an méid mór acmhainní atá ann. 
Roinnt leabhar agus alt.
"The Irish Policeman, 1822-1922: a Life", Dublin: Four Courts Press, 2006
In éineacht le C.H. Mahony, L. Izarra, J.P. Harrington agus O. Pliny, "The Future of Irish Studies: Report of the Irish Forum", Prague: Charles University Press, 2006
Ina heagarthóir le G. Jones, "Medicine, Disease and the State in Ireland, 1650-1940", Cork: Cork University Press, 1999
"Elderly Return Migration from Britain to Ireland: a Preliminary Study", Dublin: National Council for the Elderly, Report No. 44, 1996
"Swift's Hospital: a History of St Patrick's Hospital, Dublin, 1746-1989", Dublin: Gill and Macmillan, 1989
"'Ireland Sober, Ireland Free': Drink and Temperance in Nineteenth-Century Ireland", Dublin: Gill and Macmillan, 1986
E. Malcolm agus D. Hall, '"The Rebels Turkish Tyranny": Understanding Sexual Violence in Ireland during the 1640s', "Gender and History", 22, 1 (April 2010), 55-74. 
E. Malcolm, '10,000 Miles Away: Irish Studies Down Under' in Liam Harte agus Yvonne Whelan (eag.), "Ireland Beyond Boundaries: Mapping Irish Studies in the 21st Century", London: Pluto Press, 2006, 32-45. 
E. Malcolm, '"What would people say if I became a policeman?" (Ned Kelly) The Irish Policeman Abroad' in Oonagh Walsh (eag.), "Ireland Abroad: Politics and Professions in the Nineteenth Century", Dublin: Four Courts Press, 2003, 95-107. 
E. Malcolm, '"Ireland's Crowded Madhouses": the Institutional Confinement of the Insane in Nineteenth- and Twentieth-Century Ireland' in Roy Porter agus David Wright (eag.), "The Confinement of the Insane: International Perspectives, 1800-1965", Cambridge: Cambridge University Press, 2003, 315-33. 
E. Malcolm, 'Hospitals in Ireland' in Angela Bourke et al (eag.), "The Field Day Anthology of Irish Writing". Volume V. "Women's Writing and Traditions", Cork and New York: Cork University Press and New York University Press, 2002, 705-21.
Naisc.
Nicholas M. Wolf
Niall Ó Ciosáin
Val Noone
Ceann a' Gháraidh. Is suíomh an teirminéal farantóireachta ar an taobh thiar theas an Eirisgeigh sna hOileáin Siar, i gComhairle nan Eilean Siar é Ceann a' Gháraidh.
Arnamuil. Is staca farraige é Arnamuil, ar an cósta thiar den Miughalaigh sna hOileáin Siar, i gComhairle nan Eilean Siar.
Canary Wharf. Is baile é Canary Wharf atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 73,390 duine ina gcónaí ann.
Spitalfields. Is baile é Spitalfields atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 10,286 duine ina gcónaí ann.
Bioruaslam. Is staca farraige é Bioruaslam, ar an cósta thiar den Bhatarsaigh sna hOileáin Siar, i gComhairle nan Eilean Siar.
Beárnaraigh. Is oileán é Beárnaraigh, gar do Bharraigh sna hOileáin Siar, i gComhairle nan Eilean Siar.
Blackwall. Is baile é Blackwall atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 19,461 duine ina gcónaí ann.
Shadwell. Is baile é Shadwell atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 15,110 duine ina gcónaí ann.
An Ilchruinne. Is í an ilchruinne (nó an mheiteachruinne) an tacar hipitéiseach a chuimsíonn le chéile na cruinní atá ann nó gur féidir a bheith ann (lena n-áirítear an chruinne stairiúil a bhfuil taithí againn uirthi): iomlán an spáis, an ama, an dhamhna agus an fhuinnimh, chomh maith le na dlíthe fisiciúla agus na tairisigh fhisiciúla a dhéanann cur síos orthu. Chum an fealsamh agus síceolaí Meiriceánach William James an téarma sa bhliain 1895. Uaireanta, tugtar cruinní comhthreomhara ar na gcruinní éagsúla laistigh den ilchruinne.
Arkhangai. Is ceann de na 21 Cúige (Aimag) na Mongóile é Arkhangai, atá suite i lár na tíre. Is í Tsetserleg an phríomhchathair.
Tíreolaíocht.
Tá an aimag suite i lár na tíre, in aice le cúig aimag eile- Bulgan (oirthuaisceart), Övörkhangai (oirdheisceart), Bayankhongor (deisceart), Zavkhan (iarthar), agus Khövsgöl (iarthuaisceart). Is é Kharlagtai an sliabh is airde, le 3529m.
Daonra.
Ag 31 Nollaig 2009, bhí 89,331 daoine ina gcónaí san aimag.
Cruinne. Ár ndomhan, chomh maith leis an nGrianchóras, na réaltaí is na réaltraí go léir, is ea an chruinne (tugtar an cosmos nó an mhórchruinne freisin uirthi). Taobh istigh den ghrianchóras, tá ár réalta, ar a dtugtar an ghrian, 8 bpláinéad-ina measc an domhan seo againne, na gealacha a théann mórthimpeall na bpláinéad, na hastaróidigh is na cóiméid. Is ball den réaltra ar a dtugtar Bealach na Bó Finne an grianchóras, agus go ginearálta is cnuasach de réaltaí atá i ngach réaltra. 
Stair.
Is í samhail chaighdeánach na cruinne ná go bhfuil sí ag forleathnú, agus reanna na cruinne ag druidim amach óna chéile. Samhlaítear gur thosaigh an leathnú ó phoncstaid fhíordhlúth de dhamhna uile na cruinne leis an Ollphléasc. 
Tugann teoiric na hOllphléisce míniú ar bhunús agus ar fhorbairt na cruinne. Ba é an réalteolaí Meiriceánach Edwin Hubble a chruthaigh sa bhliain 1929 go bhfuil an chruinne ag forleathnú. De réir a theoirice siúd, agus ó thomhas an deargaistrithe i gcásanna éagsúla reann neimhe is fad na reann céanna ón domhan, ríomhtar 10,000-20,000 milliún bliain mar aois na cruinne. 
Creidtear go bhfuil trastomhas de 93 billiún solasbhliain ag an gcruinne ar a bheag.
Tá teoiricí éagsúla ag teacht chun tosaigh, ina mholann fisiceoirí nach bhfuil ár gCruinne uathúil ach go bhfuil sí ina ceann amháin, i measc go leor eile.
Todhchaí.
Níl na réalteolaithe ar aon aigne faoi thodhchaí na cruinne. Tá moladh amháin a deir go leanfaidh sí ag forleathnú go deo, cruinne oscailte. Tá moladh eile a shamhlaíonn an chruinne iata, ionas go dtiocfaidh an forleathnú chun deiridh am éigin amach anseo agus go gcrapfaidh sí ar ais chuig an bponcstaid bhunúsach le hollchnagadh tar éis 50,000- 60,000 milliún bliain. De réir a chéile, is troime an fhianaise i bhfabhar na cruinne oscailte.
Caisteal Chiosmuil. Is caisleán beag meánaoiseach é Caisteal Chiosmuil, suite i lár Bhágh a' Chaisteil, amach ó Bharraigh sna hOileáin Siar, i gComhairle nan Eilean Siar.
Ba é baile cheann feadhna Chlann Mhic Néill é, ach anois tá sé ar léas d'Àrainneachd Eachdraidheil Alba (Béarla:"Historic Environment Scotland" ) le míle bliain. Tá sé suite i lár an chuain timpeall 100m ón chéibh (nó "laimrig" ) i mBàgh a' Chaisteil, Barraigh.
Stair.
Tógadh é sa Mheánaois bhí iomrá scríofa faiotús faoi sa 16ú haois. Is é an t-aon chaisleán meánaoiseach atá ar marthain sna hOileáin Thiar. Ciallaíonn an t-ainm "ciosamul" 'caisleán oileáin' sa Lochlainnis.
Naomh Fionnbarra. Easpag Chorcaí agus ab ba ea Fionnbarra (550 – 25 Meán Fómhair 623, b'fhéidir). Bhunaigh sé mainistir i gCorcaigh, a d'éirigh ina lárionad mórcháiliúil léinn.
Saol.
Is dócha gur i mbaile fearainn na nGarrán (Teampall Mártan), láimh le Droichead na Bandan, a rugadh Naomh Fionnbarra sa seachtú haois. 
Thriall Fionnbarra leis go Loch Irce, Guagán Barra. De réir cosúlachta chaith sé seal ansin ina dhíthreabhach agus tharla eachtraí go leor dó. (Tagann ainm an áit ó Naomh Fionnbarra. Deirtear go raibh mainistir aige anseo).
Nuair a bhailigh deisceabail timpeall air, d’aistrigh sé go Corcaigh, áit ar bhunaigh sé mainistir, a bhí ina dhiaidh sin ina lárionad mórcháiliúil léinn. Tharla eachtraí go leor dó.
Nósanna.
Tá luath lonnaíocht mainistreach i nGuagán Barra, síar ó Bhéal Átha an Ghaorthaidh luaite le Naomh Fionnbarra. Tagann na sluaite ar thurais oilithreachta gach bliain. Tá nósanna paidreoireachta le feiscint ag Aireagal Naomh Fionnbarra i nGuagán Barra inniu.
Féis Bharraigh. Thosaigh Féis Bharraigh i 1981 chun Gaeilge na hAlban a fhobairt ar an mBarraigh agus Bhatarsaigh, Comhairle nan Eilean Siar.
Bromley-by-Bow. Is baile é Bromley-by-Bow atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 14,480 duine ina gcónaí ann.
Cambridge Heath. Is baile é Cambridge Heath atá suite sa bhuirg Tower Hamlets, Londain Thoir.
Haisiam. Is é an haisiam dúil cheimiceach uimhir a 108 i dtábla peiriadach na ndúl agus is í an tsiombail cheimiceach a sheasann dó ná Hs. Is dúil shintéiseach é, agus an comhalta is troime de ghrúpa 8 (VIII) na ndúl. Rinneadh fionnachtain na dúile seo sa bhliain 1984 in Dubna in aice le Moscó sa Rúis (an tAontas Sóivéadach san am sin). Tá sé deimhnithe go turgnamhach gur ball d'ochtú grúpa an tábla pheiriadaigh é an haisiam ó thaobh na ceimice de, nó is dual dó +8 mar staid ocsaídiúcháin díreach cosúil leis an oismiam atá suite os a chionn sa tábla peiriadach.
Tá roinnt iseatóp ag an haisiam, agus iad go léir éagobhsaí radaighníomhach. Is é an t-iseatóp úd Hs-270 an ceann is fadsaolaí acu, agus é thart ar 10 soicind ar leathré. Mar sin déanann maisuimhir an iseatóip sin gnó an mheáchain adamhaigh don haisiam. Níl mórán difríochta idir é agus Hs-269 ó thaobh na leathré de, áfach. Tá níos mó ná 100 adamh haisiam sintéisithe go nuige seo trí chomhleá - trí bhiosmat a bhombardú le núicléis mhangainéise, mar shampla. Tagann alfa-mheath ar an haisiam, ach ón taobh eile is é an haisiam is toradh d'alfa-mheath an darmstaidtiam.
Cocnais. Is canúint de chuid an Bhéarla a labhraítear in oirthear Londan, Sasana í an Chocnais. Is í a labhraíonn pobal dúchasach an East End, Cocnaithe a thugtar orthu uaireanta. Deirtear gurb éard is fíor-Chocnaí ann ná duine a rugadh gar do na "Bow Bells".
Meitniriam. Is é an meitniriam dúil cheimiceach uimhir a 109 i dtábla peiriadach na ndúl agus is í an tsiombail cheimiceach a sheasann dó ná Mt. Tá sé suite taobh thíos den iridiam sa tábla peiriadach, is é sin, sa naoú grúpa, ach is deacair a rá an bhfuil saintréithe ceimiceacha an mheitniriam cosúil leis an iridiam ar aon nós, nó is dúil radaighníomhach é a dtagann meath uirthi chomh luath is nach féidir mórán a fháil amach faoi iompraíocht cheimiceach na dúile. Is é an t-iseatóp is cobhsaí atá ag an meitniriam ná Mt-278, agus déanann maisuimhir an iseatóip sin gnó an mheáchain adamhaigh don mheitniriam.
Ba iad Peter Armbruster agus Gottfried Münzenberg a bhí i gceannas ar an bhfoireann in Darmstadt sa Ghearmáin, san Institiúid um Thaighde ar na hIain Throma, a ghin an chéad adamh meitniriam. An t-ainm atá ar an dúil inniu, is tagairt é do Lise Meitner, agus dheimhnigh Aontas Idirnáisiúnta na gCeimiceoirí (IUPAC) é sa bhliain 1997.
Leamouth. Is baile é Leamouth atá suite sa bhuirg Tower Hamlets, Londain Thoir.
St George in the East. Is baile é St George in the East atá suite sa bhuirg Tower Hamlets, Londain Thoir.
Fish Island. Is baile é Fish Island atá suite sa bhuirg Tower Hamlets, Londain Thoir.
Sainmheáchan. Is éard is an sainmheáchan ann (ar a dtugtar freisin an t-aonadmheáchan) ná an meáchan in aghaidh aonad toirte d'ábhar. Is é γ (Gáma ina litir bheag, an tríú litir san aibítir Ghréagach) an tsiombail i gcomhair an tsainmheáchain.
Úsáidtear go coitianta sainmheáchan d'uisce ar an Domhan ag 5° C ar a bhfuil an luach 62.43 lbf/ft3 nó 9807 N/m3. 
Foirmle ghinearálta.
I gcás:
Proinnsias Táiliúr. Ba pholaiteoir Éireannach é Proinnsias Táilliúir Beannaithe (1550-1621) a toghadh mar Mhéara Átha Cliath agus mar fheisire parlaiminte. Cuireadh cosc air a shuíochán a ghlacadh toisc é a bheith ina Chaitliceach. 
Cuireadh chun báis é i 1621 agus tugadh ómós dó mar mhairtíreach ó shin i leith. Thug an Pápa Eoin Pól II an teideal 'Beannaithe' dó sa bhliain 1992 in éineacht le hochtar mairtíreach déag Éireannacha eile.
Rugadh Proinnsias Táiliúr i Sord Cholm Cille in 1550. Ba mhangairí a chlann a bhí cónaí orthu sa cheantar ó aimsir na Normannach. Tógadh é mar Mhéara Átha Cliath i 1595. Bhí sé gníomhach mar Chaitliceach i mBaile Átha Cliath ag an am.
Tógadh an Táiliúrach ina fheisire i bParlaimint na hÉireann ach níorbh fhéidir leis a shíocháin a ghlacadh toisc mar bhí sé ina Chaitliceach. Chuireadh i bpríosúin é i 1613 agus cuireadh chun báis ann ar 29 Eanáir 1621. Cuireadh é i reilig Shéipéil Naomh Audoen. 
Bhí sé pósta agus seisear chlainne aige. Gariníon a bhean le Maighréad de Bhál Beannaithe, duine eile de na Mairtírigh Éireannacha a d'ainmnigh Eoin Pól II mar 'Beannaithe'.
Christopher Hitchens. Údar agus iriseoir Angla-Mheiriceánach ab ea Christopher Eric Hitchens (a rugadh ar 13 Aibreán 1949 i Portsmouth, Sasana agus a fuair bás ar 15 Nollaig 2011 i Houston, Texas sna Stáit Aontaithe). Scríobh sé colúin agus critic liteartha do "The Atlantic," "Free Inquiry," "The Nation," "Salon," "Slate," "Vanity Fair", "World Affairs," agus d'fhoilseacháin eile sa Bhreatain agus i Meireacá. Is minic a bhíodh Hitchens le feiceáil ar thimchuairt na seónna cainte ar an teilifís nó ag tabhairt léachtaí poiblí. Ba chomhalta de chuid na hInstitiúide Hoover é ó Mheán Fómhair na bliana 2008 i leith.
"Radacach" a thug Hitchens air féin agus bhí sé gníomhach i ngluaiseachtaí agus i bhfeachtais de chuid na heite clé ó bhí sé ina mhac léinn ollscoile, gí go gcuireadh sé súil ghéar ar an tsaol ón tús agus gur tháinig athrú ar a chuid smaointeoireachta de réir a chéile, go mór mhór ón mbliain 1989 i leith. "Nuachoimeádach" a tugadh air uaireanta mar gheall ar a sheasamh i bhfabhar an chogaidh san Iaráic. Is é an freagra a bhí aige air sin ná nár "choimeádach de chineál ar bith" é. Bhí sé go mór faoi thionchar na hEagnaíochta. Bhí meas mór aige ar George Orwell, Thomas Paine, agus Thomas Jefferson. Bhí leithéidí an Mháthair Treasa, Bill agus Hillary Clinton, agus Henry Kissinger cáinte aige, uaireanta go fíochmhar. Bhí an stíl dhian díospóireachta sin aige ina hábhar conspóide agus ina cúis mholta araon ag daoine éagsúla. Duine frithdhiagach a bhí ann chomh maith.
Fuair Hitchens saoránacht na Stát Aontaithe sa bhliain 2007 ar a 58ú breithlá agus mionn na saoránachta tugtha aige ar chéimeanna Chuimhneachán Jefferson i Washington, D.C., an chathair ina raibh sé ina chónaí ann le roinnt blianta. Níor éirigh sé as a shaoránacht Bhriotanach, áfach.
Griomasaigh. Is oileán é Griomasaigh, gar do Beinn na Faoghla sna hOileáin Siar, i gComhairle nan Eilean Siar.
Am Baile Sear. Is oileán é Am Baile Sear, i ngar do Beinn na Faoghla sna hOileáin Siar, i gComhairle nan Eilean Siar.
Notting Hill. Is baile é Notting Hill atá suite in iarthar Londan. Tá sé i mBuirg Ríoga Kensington agus Chelsea.
South Kensington. Is baile é South Kensington atá suite in iarthar Londan. Tá sé i mBuirg Ríoga Kensington agus Chelsea.
Worcester. Cathair Sasanach is ea Worcester, príomhchathair de Worcestershire. Tá sí suite 48km iardheisceart ó Birmingham agus 47km tuaisceart ó Gloucester. Conaíonn 94,000 daoine sa chathair.
Liam Tuire. Agaistíneach ab ea Liam Tuire (William Tirry) a bhí gníomhach i gContae Tiobraid Árainn in aimsir Chromail. 
Le linn na Péinndlíthe, ní raibh an ord in ann feidhmiú go hoscailte in Éirinn agus fuair bráithre áirithe bás san ghéarleanúint, ina measc Liam Tuire Beannaithe.  Cuireadh chun báis é i gCluain Meala sa bhliain 1654.
Beannaithe.
Sa bhliain 1992, d'ainmnigh an Pápa Eoin Pól II Tuire i measc grúpa mairtírigh Éireannacha; tugadh an teideal 'beannaithe' orthu.
Chester. Is cathair Shasanach í Chester, atá suite i Cheshire ar an abhainn Dee, in aice leis an teorainn Breatnaise. Cónaíonn 77,040 daoine sa chathair. Fuair sí stádas cathrach i 1541.
Bailte Nasctha.
Tá Chester nasctha le:
Maighréad de Bhál. Mairtíreach Éireannach ab ea Maighréad de Bhál (nó Margaret Ball). Thug an Pápa Eoin Pól II an teideal 'Beannaithe' di sa bhliain 1992, in éineacht le hochtar mairtíreach déag Éireannacha eile.
In aimsir an Reifirméisin, chuir de Bhál scoil ar bun. Thug sí cúnamh do shagairt Chaitliceacha a bhí faoi cheilt ó na húdaráis.
Saol.
Rugadh Maighréad Nic Fheorais (nó Margaret Bermingham) i gContae na Mí sa bhliain 1515, de bhunús Sasanach. 
Phós sí Parthalán de Bhál (nó Bartholomew Ball), bardasach ag an am agus bhí airgead ag a dhream. Toghadh Parthalán i 1553 mar Mhéara Átha Cliath, le Maighréad bean an Ardmhéara.
Rugadh deichniúr clainne di.
Toghadh an mac ba shine aici, Walter, mar Mhéara Átha Cliath i 1580 go 1581. D'iompaigh Walter ina Phrotastúnach ach d'fhan Maighréad mar Chaitliceach. D'éirigh eatarthu mar gheall ar an reiligiún mar sin.
Bhí an banríon, Eilís I Shasana, ag tacú go hiomlán le Walter. Chaith Walter a mháthair féin i bpríosún, i gCaisleán Bhaile Átha Cliath sa bhliain 1580. 
Toghadh mac eile, Nicholas, mar Mhéara Átha Cliath i 1582. Caitliceach ba ea é ach d'fhan Walter níos cumhachtaí agus d'fhan Maighréad faoi ghlas i ndoinsiún. Bhásaigh Maighréad sa Chaisleán sa bhliain 1584, in aois 69 di.
Ceallasaigh Mór. Is oileán é Ceallasaigh Mór, gar do Uibhist a-Tuath sna hOileáin Siar, i gComhairle nan Eilean Siar.
George Eliot. Scríbhneoir Sasanach ab ea Mary Anne Evans (22 Samhain 1819 – 22 Nollaig 1880) a scríobh a cuid leabhar faoin ainm cleite George Eliot. Rugadh i Nuneaton, Warwickshire í.
Saothair.
I measc saothair George Eliot tá:
Padua. Is cathair é Padua san Iodáil. Tá breis is 214,125 daoine ina gcónaí ann.
Bryan Cullen. Is imreoir peil Ghaelaigh é Bryan Cullen le foireann Bhaile Átha Cliath agus Skerries Harps. Bhuaigh Cullen Craobh na hÉireann le Baile Átha Cliath i 2011. Bhuaigh sé Craobh Laighean sé huaire, leis an gceann is déanaí i 2011 in éadan Loch Garman. 
Contae.
Bhí an bua ag Bryan le Baile Átha i gCraobh Mionúir Laighean i 2001. Bhuaigh sé Craobh na hÉireann mar chaptaen na foirne in éadan Chiarraí i bPáirc an Chrócaigh i Meán Fómhair 2011. 
Club.
Bhuaigh sé Craobh Idirmheánach Bhaile Átha Cliath le Skerries Harps i 2011.
Baile a' Mhanaich. Is é Baile a' Mhanaich sráidbhaile ar an mBeinn na Faoghla, Comhairle nan Eilean Siar. Bhí cónaí ar 443 duine i Baile a' Mhanaich sa bhliain 2001.
Teangacha.
Bhí Gaeilge na hAlban (Gàidhlig) ag 37% de dhaonra Baile a' Mhanaich sa bhliain 2001.
An t-Uachdar. Is é an t-Uachdar sráidbhaile ar an mBeinn na Faoghla, Comhairle nan Eilean Siar.
Limehouse. Is baile é Limehouse atá suite sa bhuirg Tower Hamlets, Londain Thoir. I ndaonáireamh na bliana 2011 fuarthas 15,986 duine ina gcónaí ann.
Old Ford. Is baile é Old Ford atá suite sa bhuirg Tower Hamlets, Londain Thoir.
Brick Lane. Is sráid aithnidiúil suite sa London Borough of Tower Hamlets í Brick Lane.
Bhuia. Is oileán é Bhuia, gar do Beinn na Faoghla sna hOileáin Siar, i gComhairle nan Eilean Siar.
Caisteal Bhuirgh. Is caisleán beag meánaoiseach é Caisteal Bhuirgh, ar an mBeinn na Faoghla sna hOileáin Siar, i gComhairle nan Eilean Siar.
East Smithfield. Is baile é East Smithfield atá suite sa bhuirg Tower Hamlets, Londain Thoir.
Naomh Ambrós. Ba easpag ar Milano é Ambrós () sa cheathrú aois (rugadh Ambrós idir 337 agus 340 agus fuair sé bás ar an 4 Aibreán 397). Bhí Ambrós mar dhuine de na daoine ba mhó thionchar san eaglais ag an am. 
Luathshaol.
Fuair Ambrós oiliúint i ndlí agus reitric agus bhí post aige mar státseirbhíseach in Impire na Róimhe. 
Milan.
Ag an bpointe sin, bhí príomhchathair na hImpire lonnaithe i Milano. Fuair easpag Mhilano bás i 374 agus thoghadh Ambrós mar easpag, cé nach raibh sé baiste ag an am. I 387, báistigh Ambrós Agaistín in Aifrinn Domhnaigh na Cásca. Oirníodh ina shagart é agus ceapadh é mar Easpag Mhilano. 
Bhí cáil faoi leith ag Ambrós mar sheanmóirí. Chuaigh Naomh Agaistín, nach raibh ina Chríostaí ag an am, chuig an ardeaglais i Milano chun éisteacht le Ambrós ag seanmóireacht.
Fuair Ambrós bás ar 4 Aibreán 397. Tá a lá féile ar 7 Nollaig.
Flodaigh, Beinn na Faoghla. Is oileán é Flodaigh, gar do Beinn na Faoghla sna hOileáin Siar, i gComhairle nan Eilean Siar.
Rónaigh. Is oileán é Rónaigh, gar do Beinn na Faoghla sna hOileáin Siar, i gComhairle nan Eilean Siar.
Fraoch-eilean. Is oileán é Fraoch-eilean, gar do Beinn na Faoghla sna hOileáin Siar, i gComhairle nan Eilean Siar.
Eileanan Iasgaich. Is oileán é Eileanan Iasgaich, gar do Beinn na Faoghla sna hOileáin Siar, i gComhairle nan Eilean Siar.
Tollán Mhuir nIocht. Is tollán iarnróid faoi Mhuir nIocht, idir Sasana agus an Fhrainc, é Tollán Mhuir nIocht. 
Stádas.
Síníodh Conradh Canterbury ar an 12 Feabhra 1986. Is faoi Choimisiún Idir-Rialtasach atá sé rialacha sábháilteachta an Aontais a chur i bhfeidhm maidir le Tollán Mhuir nIoch. I réimse na sábháilteachta baineann an Coimisiún Idir-Rialtasach tairbhe as comhairle ón Údarás um Shábháilteacht Thollán Mhuir nIocht. 
Stair.
D’oscalaíodh go hoifigiúil Tollán Mhuir nIocht ar 6 Bealtaine 1994.  Chuir Banríon na Breataine agus an tUachtarán Mitterand tús le ré nua an lá sin. 
Sa bhliain 2015, chuir rialtais na Breataine agus na Fraince  i bhfeidhm srianta níos doichte chun dul i ngleic le hinimircigh mhídhleathacha ag taisteal thrí Thollán Mhuir nIocht. Chuir siad breis póilíní chur ar dualgas i gcalafort Calais sa Fhrainc. Ag an am, bhí na mílte inimirceach ag campáil ag calafort Calais agus iad ag iarraidh an Ríocht Aontaithe a bhaint amach.
Gheall na húdaráis ag an am nach mbeadh na rialuithe slándála ródhian ar an taistealaithe. Ach uaireanta bhí scuainí fada ann fós sa bhliain 2019.
Jack Wall. Is polaiteoir Éireannach agus Teachta Dála do Chill Dara Theas é Jack Wall. Tá sé ina bhall de Páirtí an Lucht Oibre.
Níor ghlac sé páirt san Olltoghchán 2016.
Kevin Humphreys. Is polaiteoir Éireannach, Seanadóir agus iar-Theachta Dála do Bhaile Átha Cliath Thoir Theas é Kevin Humphreys. Sa Rinn a rugadh é ar 4 Feabhra 1958. Tá sé ina bhall de Pháirtí an Lucht Oibre. Ar an Rolla Riaracháin atá sé.
CLG Cill Daingin. Is club Cumann Lúthchleas Gael i gContae Chill Dara é CLG Cill Daingin, a athbhunaíodh sa bhliain 2001.
Stair.
Bunaíodh an club sa tús an fichiú haois, ach tháinig deireadh leis sa bhliain 1915. Thosaigh an cumann arís sa bhliain 1925 agus d'imir siad in aghaidh Teach Dhá Mhíle sa chluiche ceannais na sraith shóisearach sa bhliain chéanna. Is é an scór an chluiche anaithnid. An dá scór bliain seo a leanas a bhí le bheith rathúil do Chill Daingin. Bhuaigh siad an sraithe sóisearaí dhá uair i 1930 agus 1932 agus na craobhchomórtais sóisearach i 1942. Imir an club camógaíochta freisin sna 1930í. Áfach, ag na 1960idí, scoir an chlub a bheith ann. 
Bhí an chlub athbhunú sna 1970. Bhí an fhoireann iomaitheoir sa chraobh sóisearach de 1980, buailte le Baile Riobaird. Chríochnaigh an club arís sa bhliain chéanna, mar gheall ar líon íseal sa sráidbhaile ag an am.
I láthair na huaire.
Ba é an chlub a athbhunaíodh sa bhliain 2001. Bhuaigh siad an Craobhchomórtais Shóisearaigh C agus B i 2003 agus 2005 faoi seach. Bhuille an fhoireann shinsearach Crochta na Gréine sa chluiche deireanach na sraith 5 i 2008. Sa bhliain 2010 ainmníodh siad an Chlub Chill Dara na Bliana. D'oscail siad a gcuid páirc nua sa bhliain chéanna. Tá béim mhór a chuirtear ar peile na mban agus fhoirne faoi aois freisin.
Miodóg. Is éard is miodóg (nó duirc) ann ná scian le barr géar a bhí deartha nó gur féidir léi a bheith úsáidte mar uirlisí troda i gcomhair sáite. Téann dearadh na huirlise siar go dtí aimsir réamhstaire an duine, agus baineadh úsáid as miodóga ón tréimhse sin ar aghaidh go dtí an lá atá inniu ann i gcomhfhorrántais nó achrainn dlúth-chomhrac. D'úsáid go leor cultúr ársa miodóga maisithe chun críocha deasghnátha agus searmanais, treocht a lean go dtí na linne seo i bhfoirm sceana ealaíne. Caithfidh go ndeachaigh cruth sainiúil agus úsáid stairiúil na miodóige i gcion go mór ar shaol an duine ar an domhan.